По-долу можете да откриете описание на най-често срещаните грешки от Apache уеб сървъра:
401 Authorization RequiredТази грешка показва, че посетителят на сайта се опитва да достъпи страница, защитена с парола, без да е предоставил комбинация от правилни потребителско име и парола.
403 ForbiddenТази грешка означава, че страницата, която се опитва да достъпи посетителя на сайта, е забранена за посещения. Това ограничение може да бъде в сила от специално правило в настройката на сървъра или специални права на файла. Следното правило в .htaccess файл би предизвикало така грешка за посетител с IP адрес 1.2.3.4:
deny from 1.2.3.4
Грешката може да бъде предизвикана и от липсващи права за прочитане на файла, което би попречило на уеб сървъра да отвори файла и да обработи неговото съдържание за посетителя на сайта.
404 Not FoundГрешката с код "404" индикира, че файлът не съществува на сървъра.
412 Precondition FailedТази грешка се показва, когато се е активирала защитата на модула "mod_security" на нашите сървъри. Можете да научите повече за тази защита в статията ни "Грешка "412 Precondition Failed" - използване на mod_security2".
500 Internal Server ErrorГрешката с код 500 е обобщаваща и индикира проблем с обработката на заявката от страна на сървъра. Тя може да бъде причинена от много неща, като неправилна настройка в .htaccess файл, невъзможност за изпълнение на скрипт, грешни настройки на софтуерно приложение на сайта и др. Повече възможни причини за тази грешка има в статията ни "Сървърна грешка 500 (Internal Server Error) ". Възможно е да има по-подробна информация за такива грешки в логовете на сървъра. Можете да видите информацията от тези логове чрез раздел Логове в Контролния панел.